Tormod Cappelen Endresen

Tormod C. Endresen (født 10. desember 1966) er en norsk jurist og diplomat. Fra 2023 er han ambassadør til Norges faste delegasjon til FN i Genève.

Endresen er utdannet jurist (cand.jur.) fra Universitetet i Oslo. Han har tjenestegjort ved Norges FN-delegasjon i New York og senere som avdelingsdirektør i Utenriksdepartementet. Han har vært dommerfullmektig og siden advokat i advokatfirmaet Wiersholm i Oslo fra 2001 til 2003 og har vært styremedlem i Asia  and Europe Foundation og varamedlem i Extractive Industries Transparency Initiative (EITI).

Fra 2008 til 2012 var han generalkonsul i Guangzhou i i Kina, ambassadør til Singapore 2012-2017 og ambassadør til Norges faste delegasjon til FN i Geneve fra 2023. Han var ekspedisjonssjef ved Statsministerens kontor i tiden 2020-2023.

 Utmerkelser og ordener 
I 2013 ble Endresen utnevnt til kommandør av den Kongelige norske fortjenstorden. I 2015 utnevnte  Næringslivets hovedorganisasjon (NHO) Endresen til "Årets ambassadør" for sitt arbeid for å fremme norske interesser.NHOs ambassadørpris , NHO, 18 August 2015

 Referanser 

Kategori:Fødsler i 1966
Kategori:Norges ambassadører til Singapore
Kategori:Alumni fra Universitetet i Oslo